 Lowurọ Ọjọru nileẹjọ giga ti wọn ti n gbẹjọ lAbuja la ti gbọ pe agbẹjọro Maina ti fariga pe oun ko ṣoju Maina mọ. Adeola Adedipe lo n ṣoju ọkan lara awọn ti wn pe lẹjọ iyẹn ileeṣẹ Maina Common Input Property and Investment Ltd lori ẹsun ikowojẹ ti wọn fi kan Maina. Agbẹjọro naa ni idi ti oun fi fiwe ranṣẹ ni pe Maina ko san owo fun oun nitorinaa oun ko ni le ṣoju rẹ nile ẹjọ mọ. Bẹẹ naa lo tọrọ aforijin lọwọ adajọ Okon Abang lori pe oun ko yọju sile ẹjọ lati ọjọ yi ti wọn ti n sun ẹjọ siwaju leralera. Ninu ọrọ rẹ, adajọ Abang ni Adedipe mọmọ lati ma ṣe yọju sile ẹjọ lọjọ iṣẹgunni. O ni ko si iwe kankan ti adajọ ri gba lati ọdọ rẹ pe ki wọn yọnda oun ninu ẹjọ naa. Ni igbẹjọ to waye lọjọ Iṣẹgun, Adajọ ti ṣaaju ni ki wọn mu ọmọ Maina Faisal ti o kọ lati yọju sile ẹjọ. Bi nkan ti ṣe ri bayi, ko si ẹni to le sọ ibi ti Maina ati ọmọ rẹ salọ lati igba ti igbẹjọ wọn ti bẹrẹ. Adájọ ti pàṣẹ pé kí wọn mú ọmọ Rasheed Maina, Faisal, tó sá mọ ilé ẹjọ lọwọ: Ọrọ ti Senetọ Ndume la kọkọ gbọ nipa alaga igbimọ ti ijọba Naijiria gbe kalẹ lati ṣatunto eto owo ifẹyinti, Abdulrasheed Maina to sa mọ ile ẹjọ lọwọ. Ni bayi, adajọ ile ẹjọ giga to gbe idajọ kalẹ pe ki wọn fi Senetọ Ndume si gbaga ni Kuje ti ni ki wọn wọgi le beeli ti wọn fun ọmọ Maina, Faisal ki wọn si mu u tori pe o sa mọ ile ẹjọ lọwọ. Adajọ Okong Abang tun ni ki wọn bẹrẹ igbẹjọ lori ẹsun ikowo ijọba pamọ ti wọn fi kan pẹlu titi ti awọn agbofinro yoo fi mu pada wa sile ẹjọ. Bakan naa ni adajọ sọ pe ki ẹni to se oniduro rẹ, asofin ile aṣojuṣofin apapọ to n soju Kaura-Namoda, Sani Umar Galadima yọju sile ẹjọ. Adajọ ni o gbọdọ wa lati ṣalaye idi ti awọn ko fi ni gba owo ọgọta miliọnu Naira to fi ṣoniduro fun Faisal. Aṣẹ ti Adajọ yi gbe kalẹ n waye lẹyin nkan bi ọjọ mẹta ti ile ẹjọ yi kan naa gbe aṣẹ iru rẹ kalẹ ki wọn mu Abdulrasheed Maina ti o sa mọ ile ẹjọ lọwọ. Maina to jẹ alaga igbimọ atunto ọrọ owo ifẹyinti ni Naijiria ni wọn fi ẹsun pe o lu biliọnu meji owo ijọba ni ponpo. Lọjọ Aje yi ni adajọ ni ki wọn fi Sẹnẹtọ Ali Ndume to ṣe oniduro Maina naa si ọgba ẹwọn to wa ni Kuje titi ti yoo fi san owo oniduro aadọta miliọnu Naira. Akọmọlédè àti Àṣà lórí BBC Yorùbá: Kọ síi nípa iṣẹ tí oúnjẹ ń ṣe lára níbí Ẹwẹ lọjọ Iṣẹgun yi, igbẹjọ tẹsiwaju lori ẹsun ti wọn fi kan Maina tawọn eeyan mẹta si wa jẹri lori ẹsun ti wọn fi kan an yi. Agbẹjọro EFCC Mohammed Abubakar sọ lọjọ Iṣẹgun pe ati baba ati ọmọ ni ko ti yọju sile ẹjọ lati ọjọ kẹrinlelogun oṣu Kẹfa ọdun 2020. Faisal oniduro rẹ ati agbẹjọro rẹ ko yọju sile ẹjọ. Abdulrasheed Maina: Wo àwọn nkan tó yẹ kó mọ kí o tó ṣe onídùró fún ẹnikẹni Ọjọ Aje ni ile ẹjọ giga ijọba apapọ nilu Abuja, paṣẹ ki wọn o fi Sẹnetọ Ali Ndume , lati ipinlẹ Borno si atimọle. Eyi ko ṣẹyin bi ẹni to ṣe oniduro fun nile ẹjọ, Abdulrasheed Maina, ṣe salọ. Maina ni laga igbimọ to wa fun ọrọ owo ifẹhinti ni Naijiria. Sẹnetọ Ndume gba lati ṣe oniduro Maina, lasiko ti ajọ EFCC, gbe lọ sile ẹjọ fun pe o ṣe mago-mago ọgọrun biliọnu Naira owo ajọ naa. Ṣugbọn, Maina si ti kuna lati pada yọju sile ẹjọ lẹyin ti wọn gba oniduro rẹ. Eyi lo mu BBC News Yoruba ba Amofin Sadiku Ibitayọ sọrọ lori awọn nkan to rọ mọ ṣiṣe oniduro fun ẹni to n jẹjọ. Oriṣi oniduro meji lo wa: Amofin ṣalaye pe oriṣi oniduro meji lo wa. Akọkọ ni eyi ti ileeṣẹ ọlọpa beere fun ati ti ile ẹjọ. Oniduro ti ileeṣẹ ọlọpaa maa n waye lasiko ti awọn ọlọpaa ko ti i pari iwadi wọn lati mu ki ẹni naa duro fun afurasi ọdaran. Wọn yoo kan sọ pe ki ẹni naa buwọlu iwe tabi fi iwe idanimọ rẹ silẹ. Awọn ọlọpaa yoo pada ranṣẹ pe e ti o ba jẹ dandan. Ni ti ile ẹjọ, awọn ti ẹsun ti wọn fi kan wọn ba fi aaye silẹ pe wọn le maa gba ile wọn wa jẹjọ ni adajọ maa n gba oniduro fun. Oba Adedokun Abolarin ti Oke Ila: Ó ya ọpọ tó súnmọ mi lẹnu bí mo ṣe ń kọ Kini o gbọdọ mọ ki o to ṣe oniduro ẹnikẹni? Amofin Sadiku sọ pe ẹnikẹni to ba fẹ ẹ ṣe oniduro fun ẹni to n jẹjọ gbọdọ mọ, ki o si ni oye irufẹ ẹsun ti wọn fi kan ẹni to fẹ ṣe oniduro fun. O ni ewu ni ti oniduro ko ba mọ ẹsun ti wọn fi kan ẹni to n jẹjọ. Ti ẹni naa ba sa lọ, ori oniduro ni gbogbo atunbọtan ẹjọ yoo da le lori. O ṣalaye pe ẹni to fẹ ẹ ṣe oniduro gbọdọ mọ ẹni to n jẹjọ daadaa, titi de ile ati ẹbi rẹ. O si gbọdọ ni aridaju pe yoo wa sile ẹjọ lọjọkọjọ ti ile ẹjọ ba sọ pe ko wa, ti ko ni salọ. Yatọ si eyi, amofin ni ẹsun ti wọn ba fi kan ẹni naa ni yoo sọ iru oniduro ti adajọ yoo sọ pe ko mu wa. Bakan naa, iwọ ni wa a san owo ti ile ẹjọ ba beere fun lasiko to fẹ ẹ gba oniduro ẹni to n jẹjọ, ti ẹni naa ba fi salọ. Koda, ile ẹjọ yoo gbẹsẹ le dukia ti o ba fi sẹ oniduro fun ẹni to salọ. Ndume tí dèrò ẹwọn nítori pé ó gba onídùróó Maina tí wọn kò rí mọ Ilé ẹjọ kan nílùú Abuja ti ni kí wan ti Ali Ndume tó jẹ sẹnátọ láti Bornu mọlé, nítori bi Abdulrasheed Maina to ṣe oníduró fun ṣe pòórá. Ilé ẹja náà lọja ajé lásìkò ìjòkó rẹ nílé ẹjọ ni ki wọn ti Maina mọ ọgbà ẹwọn níwọn ìgbà ti ko rí mú jáde lásìkò tó yẹ kó wá jẹjọ ìwà àjẹbánu tó ṣe lásìkò tó wà nípò. Sáájú ni Ndume ti ṣe oníduró fún Maina ti wan fi ẹsun méjìlá kan, tó fi mọ kíkó owó Nàìjíríà pamọ ní ìlú òkèrè. Ọkan lára àlàalẹ gẹgẹ bi oníduro ti wọn fi àdéhùn sí ni pé, Ndumne yóò máà tẹlé Maina wá si ilé ẹjọ ní gbogbo ìgbà ti wọn ba nílò rẹ. Ẹwẹ, àìmọye ìgbà ni Sẹnatọ Ndume ko ti ri Maina mu wá si ilé ẹjọ. Nínú ìdájọ Adájọ Okon Abang lo sàlàyé pé, títí di àsìkò tó yóò fi le ṣe àmúṣẹ òníduro rẹ, yóò sán mílíọnù 500 si àpò ìjọba Bákan náà ni ilé ẹjọ tún fún ìjọba àpapọ láṣẹ láti ta ilé rẹ tó wà ni Asokoro lati rí mílíọnù ẹẹdẹgbẹta náírà kójọ. Adajọ náà ni wọn yóò tú Ndume sílẹ ni ọgbà ẹwọn Kuje, ní kété tí o bá ti ṣètò gbogbo, tó sì san owó tó yẹ ki ó sàn. Ojumọ kan ara kan ni o n ṣẹlẹ lori igbẹjọ Abdulrasheed Maina ti ijọba ni oun ati ọmọ rẹ sa mọ ile ẹjọ lọwọ lori sun lilu owo ijọba ni ponpo. : Maina N2bn Fraud: Agbẹjọrò Maina yọ ọwọ nínú ìgbẹjọ, Ó lóun kò ṣé mọ 